కొర్ల రేవతీపతి

కొర్ల రేవతీపతి ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను శ్రీకాకుళం జిల్లా టెక్కలి నియోజకవర్గం నుండి రెండుసార్లు ఎమ్మెల్యేగా గెలిచాడు.

రాజకీయ జీవితం
కొర్ల రేవతీపతి తెదేపా ద్వారా రాజకీయాల్లోకి వచ్చి 1999 జరిగిన శాసనసభ ఎన్నికల్లో టెక్కలి నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా ఎన్నికయ్యాడు. 2004లో తెదేపా టికెట్ దక్కకపోవడంతో అతను స్వతంత్ర అభ్యర్థిగా పోటీ చేసి ఓడిపోయాడు. 2009 శాసనసభ ఎన్నికల్లో టెక్కలి నియోజకవర్గం నుంచి కాంగ్రెస్ అభ్యర్థిగా పోటీ చేసి రెండవసారి గెలిచాడు. అయితే ఎమ్మెల్యేగా ప్రమాణస్వీకారం చేయకుండానే మరణించాడు. గుండెపోటు రావడంతో విశాఖపట్నం లోని ఓ ప్రైవేట్ ఆసుపత్రిలో చేరి చికిత్య పొందుతూ  2009 జూన్ 3న అతను మరణించాడు. అతనికి భార్య కొర్ల భారతి, పిల్లలు శిరీష, స్రవంతి, అనూష, అనిల్ కుమార్ ఉన్నారు.

మూలాలు

శ్రీకాకుళం జిల్లా నుండి ఎన్నికైన శాసన సభ్యులు
భారత జాతీయ కాంగ్రెస్ నాయకులు
ఆంధ్రప్రదేశ్ శాసన సభ్యులు (2009)
గుండెపోటు మరణాలు